
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 557 

15 Δεκεμβρίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη αναδασωτέας έκτασης 0,350 στρεμμάτων 
στη θέση «Βουλγάρα» Περιφέρειας Δ.Δ. Γερακί- 

ου Δήμου Αμαλιάδος του Ν. Ηλείας. 1 

Καθορισμός των ορίων του αιγιαλού και δημιουρ¬ 
γία ζώνης παραλίας στην θέση «ΣΑΡΑΝΤΑ ΑΥΓΑ» 
Αμαλιάπολης Δήμου Σούρπης Ν. Μαγνησίας. 2 


ΑΠΟΦΑΣΕΙ Σ 

Αριθμ. 4975 (1) 


Κήρυξη αναδασωτέας έκτασης 0,350 στρεμμάτων στη 
θέση «Βουλγάρα» Περιφέρειας Δ.Δ. Γερακίου Δήμου 
Αμαλιάδος του Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1) Τις δ/ξεις του άρθρου 6 του Νόμου 3200/1955 «Περί 
Διοικητικής Αποκέντρωσης» όπως τροποποιήθηκε και 
ισχύει. 

2) Τις δ/ξεις του άρθρου 7 για τη δ/κή αποκ/ση του Ν. 
2503/97 (ΦΕΚ 107/Α') «Διοίκηση, στελέχωση οργάνωση 
Περιφερειών» και την 186ΓΓ/98 απόφ. Γ εν. Γ ραμ. Περ. Δυτ. 
Ελλάδος, «περί άσκησης αρμοδιοτήτων Γ.Γ. Περ. Δυτ. Ελ¬ 
λάδας επί θεμάτων ΔΑΣΙΚΩΝ και μεταβίβαση του δικαιώ¬ 
ματος υπογραφής σε Προϊσταμένους Υπηρεσιακών Μονά¬ 
δων της Περιφέρειας» (ΦΕΚ 727/16.7.1998, τεύχος Β'). 

3) Τις δ/ξεις του αρθ. 117 παρ. 3 και το άρθρο 24 παρ. 
1 του Συντάγματος της χώρας. 

4) Τις δ/ξεις του Ν. 998/79 «περί προστασίας των Δα¬ 
σών κ.λπ.» και ειδικότερα το αρθ. 41 παρ. 1 και 3, το άρθ. 
38 &το Ν. 2040/92 αρθ. 12 παρ. 3. 

5) Τις δ/γες του Υπουργείου Γεωργίας 16417/1180/ 
6-7-80,18247/3049/24-2-83 και 85144/1468/9-9-1992. 


6) Την 7357/13-11-09 πρόταση του Δασαρχείου Αμαλι¬ 
άδος που αναφέρεται στο θέμα για κήρυξη δημόσιας 
δασικής έκτασης ως αναδασωτέας διότι η δασική βλά¬ 
στηση που την κάλυπτε καταστράφηκε λόγω πυρκαγιάς 
και επιβάλλεται η εκ νέου δάσωσή της. Η πράξη έγινε 
από άγνωστο άτομο την 6-9-09 και βεβαιώθηκε την 
8-10-09. 

7) Το γεγονός ότι από την εκτέλεση της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Κηρύσσουμε αναδασωτέα με σκοπό την επαναδημι- 
ουργία με φυσική αναγέννηση της δασικής βλάστησης 
που καταστράφηκε από πυρκαγιά την Δημόσια δασι¬ 
κή έκταση εμβαδού 0,350 στρεμμάτων που βρίσκεται 
στη θέση «Βουλγάρα Περιφέρειας Δ.Δ. Γ ερακίου Δήμου 
Αμαλιάδος του Ν. Ηλείας όπως φαίνεται στο συνημμέ¬ 
νο διάγραμμα που αποτελεί αναπόσπαστο μέρος της 
απόφασης αυτής και προσδιορίζεται από τα στοιχεία 
σχεδιαγράμματος και έχει όρια: 

Βόρεια: Με δημόσιο δάσος χαλεπίου πεύκης. 

Νότια : Πρανές. 

Ανατολικά: Με δημόσιο δάσος χαλεπίου πεύκης. 

Δυτικά: Ομοίως ως άνω. 

Η απόφαση αυτή ισχύει από της κοινοποιήσεώς της 
αρμοδίως και προ της δημοσιεύσεώς της στην Εφημε¬ 
ρίδα της Κυβερνήσεως (άρθρο 37 ν.3200/1955). 

Επιτρέπεται υποβολή κατ’ αυτής αίτηση ακύρωσης 
στο Σ.τ.Ε. μέσα σε προθεσμία (60) ημερών, που αρχίζει 
από την επομένη της δημοσίευσής της. 

Η απόφαση αυτή να δημοσιευθεί στην Εφημερίδα 
Κυβερνήσεως. 

Πάτρα, 20 Νοεμβρίου 2009 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

Αριθμ. 11751/76410 (2) 

Καθορισμός των ορίων του αιγιαλού και δημιουργία ζώ¬ 
νης παραλίας στην θέση «ΣΑΡΑΝΤΑ ΑΥΓΑ» Αμαλιά- 
πολης Δήμου Σούρπης Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285/Δ719-12-2001) 
«περί περί αιγιαλού και παραλίας». 

2. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

3. Τις διατάξεις του Ν 3200/55 (ΦΕΚ 97 τ.Α’) «περί 
διοικητικής αποκέντρωσης« όπως αυτές τροποποιήθη¬ 
καν και ισχύουν σήμερα με τα Ν.Δ. 532/70, Β.Δ. 704/70, 
Β.Δ. 705/70, Β.Δ. 192/72, Π.Δ. 71/84, Π.Δ. 347/86, Ν. 2026/92 
και Π.Δ. 97/93. 

4. Τις διατάξεις του άρθρου 19 παρ.5 του Ν.Δ. 2344/95, 
του άρθρου 52 παρ. 6 Ν.2218/94, του άρθρου 4 παρ. 7 
του Ν.2240/94, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συνδυ¬ 
ασμό με αυτές του άρθρου 14 παρ. 2 του 2399/96 με τις 
οποίες προβλέπεται η κατάργηση των θέσεων των Πε¬ 
ριφερειακών Δ/ντών, οι αρμοδιότητες πλέον του οποίου 
περιήλθαν στον Γενικό Γραμματέα της Περιφέρειας που 
ασκούνται από τον Αναπληρωτή Περιφερειακό Δ/ντή. 

5. Τις διατάξεις της παρ. 2 του άρθρου 1 και της παρ. 6 
του ιδίου άρθρου του Ν. 2503/97 « Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» ( Φ.Ε.Κ. 107 τ. 
Α), σύμφωνα με τις οποίες οι Περιφερειακές Υπηρεσίες 
του Υπουργείου Οικονομικών που συγκροτούσαν την 
Περιφερειακή Διοίκηση του Νομού ή Νομαρχίας, δεν 
υπήχθησαν στην ενιαία οργανική μονάδα της Περιφέ¬ 
ρειας, ούτε καταργήθηκαν, αλλά αποτελούν από 1-9-97, 
Υπηρεσίες του Υπουργείου Οικονομικών. 

6. Τις διατάξεις του άρθρου 46 του Ν. 3220/2004 (Φ.Ε.Κ. 
15/Α728-1-2004) «Μέτρα αναπτυξιακής και κοινωνικής 
πολιτικής - αντικειμενικοποίησης του φορολογικού 
ελέγχου και άλλες διατάξεις». 

7. Την απόφαση του Υπουργού Εσωτερικών, Δημόσιας 
Διοίκησης και Αποκέντρωσης που δημοσιεύθηκε στο 
Φ.Ε.Κ. 93/Γ/2-4-2004 με την οποία ορίστηκαν οι Γενικοί 
Γραμματείς Περιφερειών της Χώρας. 

8 Την από 7-10-2008 έκθεση της κατά το άρθρο 3 του 
Ν. 2971/19-12-2001 (Φ.Ε.Κ. 285/Α'/19-12-2001) «περί αιγιαλού 
και παραλίας» αρμόδιας Επιτροπής καθορισμού ορίων 
αιγιαλού και παραλίας, για τον καθορισμό ορίων αιγια- 
λού και δημιουργία ζώνης παραλίας στη θέση : 

«ΣΑΡΑΝΤΑ ΑΥΓΑ» Αμαλιάπολης Δήμου Σούρπης Ν. 
Μαγνησίας. 

9. Το από τον Ιούνιο 2008 τοπογραφικό & υψομετρικό 
διάγραμμα κλίμακας 1:500 αποτελούμενο από μία (1) πι¬ 
νακίδα που συντάχθηκε από τον Τοπ/φο μηχανικό Ηλία 
Μπέκα και το οποίο ελέγχθηκε ως προς την ακρίβεια 
της αποτύπωσης και θεωρήθηκε από την Τοπογράφο 
Μηχανικό της Κτηματικής Υπηρεσίας Ν. Μαγνησίας Βα¬ 
σιλική Χατζηπλή στις 7-10-2008. 

10. Την υπ’αριθμ. 544.5/585/09 σύμφωνη γνώμη του Γ.Ε.Ν. 
για τα όρια αιγιαλού & παραλίας, αποφασίζουμε: 

Επικυρώνουμε την από 7-10-2008 έκθεση της κατά 
το άρθρο 3 του Ν. 2971/19-12-200 αρμόδιας Επιτροπής 


καθορισμού ορίων αιγιαλού και παραλίας, για τον κα¬ 
θορισμό ορίων αιγιαλού και δημιουργία ζώνης παραλίας 
στη θέση : 

«ΣΑΡΑΝΤΑ ΑΥΓΑ» Αμαλιάπολης Δήμου Σούρπης Ν. 
Μαγνησίας. 

Το από τον Ιούνιο 2008 τοπογραφικό & υψομετρικό 
διάγραμμα κλίμακας 1: 500 αποτελούμενο από μία (1) πι¬ 
νακίδα που συντάχθηκε από τον Τοπ/φο μηχανικό Ηλία 
Μπέκα και το οποίο ελέγχθηκε ως προς την ακρίβεια 
της αποτύπωσης και θεωρήθηκε από την Τοπογράφο 
Μηχανικό της Κτηματικής Υπηρεσίας Ν. Μαγνησίας Βα¬ 
σιλική Χατζηπλή στις 7-10-2008. 

Στο τοπογραφικό διάγραμμα καθορίστηκε από την 
αρμόδια Επιτροπή όπως πιο πάνω αναφέρεται: 

Η οριογραμμή του αιγιαλού με κόκκινη συνεχή πολυ¬ 
γωνική γραμμή 16,17,18, ... έως και 33, της οποίας οι κο¬ 
ρυφές εξασφαλίζονται με συντεταγμένες του Κρατικού 
τριγωνομετρικού δικτύου. 

Η οριογραμμή της παραλίας με κίτρινη συνεχή πο¬ 
λυγωνική γραμμή 16’, 17,18’, ... έως και 33 ’, παράλληλη 
της γραμμής αιγιαλού σε απόσταση 15,00 μ. για την 
εξυπηρέτηση των σκοπών του άρθρου 1, παρ. 2 του 
Ν. 2971/2001. 

Η Επιτροπή διαπίστωσε ότι δεν υπάρχει παλαιός αι- 
γιαλός. 

Η απόφαση αυτή με την έκθεση της Επιτροπής και το 
τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Λάρισα, 1 Δεκεμβρίου 2009 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 
ΚΩΝΣΤΑΝΤΙΝΟΣ ΜΕΓΑΣ 


ΕΚΘΕΣΗ 

Επιτροπής καθορισμού των ορίων αιγιαλού, παραλίας, πα¬ 
λαιού αιγιαλού σύμφωνα με τα άρθρα 3, 4 & 5 του 
Ν. 2971/200. 

Καθορισμός για πρώτη φορά των ορίων αιγιαλού 
κ.λπ. στην θέση «ΣΑΡΑΝΤΑ ΑΥΓΑ» Δήμου Σούρπης 
Ν. Μαγνησίας. 

Στο Βόλο σήμερα την 7.10.2008 οι υπογεγραμμένοι: 

1. ΕΥΘΥΜΙΟΥ ΔΗΜΗΤΡΙΟΣ προϊστάμενος της Κτηματικής 
Υπηρεσίας Ν. Μαγνησίας, ως Πρόεδρος. 

2. ΚΡΥΟΝΕΡΙΤΗΣ ΔΗΜΗΤΡΙΟΣ Υπολιμενάρχης Βόλου ως 
μέλος. 

3. ΧΑΤΖΗΠΛΗ ΒΑΣΙΛΙΚΗ, τοπογράφος μηχανικός της 
Κτηματικής Υπηρεσίας ως μέλος, 

4. ΚΛΕΟΠΑΤΡΑ ΠΑΙΔΟΠΟΥΛΟΥ, διευθύντρια της ΧΩ.Π.Ε. 
Νομαρχιακής Αυτοδιοίκησης Ν. Μαγνησίας, ως μέλος. 

Ο Οικονόμου Αθανάσιος, διευθυντής ΠΕ.ΧΩ. Γενικής 
Γραμματείας Περιφέρειας Θεσσαλίας, αν και προσκλή¬ 
θηκε νόμιμα δεν προσήλθε, 

που αποτελούμε την επιτροπή καθορισμού των ορίων 
αιγιαλού, παραλίας και παλαιού αιγιαλού, σύμφωνα με τα 
άρθρα 3, 4 & 5 του Ν. 2971/ 2001 (Φ.Ε.Κ. 285/Α'/19-12-2001) 
και της αριθμ. 5612/22-6-07 απόφασης του Γεν. Γραμ¬ 
ματέα Περιφέρειας Θεσσαλίας, μετά από αυτοψία στην 
παραπάνω περιοχή στις 7-10-2008 ύστερα από πρόσκληση 
του Προέδρου της επιτροπής με το υπ’ αριθμ. 2600/29-9- 
2008 έγγραφο, αφού λάβαμε υπόψη: 

1. Την από 19-6-2008 αίτηση του Δήμου Σούρπης με την 
οποία ζητείται ο καθορισμός του αιγιαλού και της παρα¬ 
λίας στην παραπάνω περιοχή, 

2. Τις διατάξεις του Νόμου 2971/2001 (Φ.Ε.Κ. 285/Α'/ 
19-12-2001) και ειδικότερα τα άρθρα 4, 5, 6, 7, 8, και 9. 

3. Το τοπογραφικό και υψομετρικό διάγραμμα της πα¬ 
ραπάνω περιοχής με κλίμακα 1:500, που συντάχθηκε τον 
Ιούνιο 2008 από τον τοπογράφο μηχανικό Ηλία Μπέκα σε 
μία (1) πινακίδα και ελέγχθηκε και θεωρήθηκε από την 
Βασιλική Χατζηπλή, τοπογράφο μηχανικό της Κτηματικής 
Υπηρεσίας Ν. Μαγνησίας στις 7-10-2008. 

4. Την αντίληψη που σχηματίστηκε λαμβάνοντας υπό¬ 
ψη, ύστερα από αυτοψία τις φυσικές και λοιπές ενδεί¬ 
ξεις που επηρεάζουν το πλάτος του αιγιαλού και της 
παραλίας και ειδικότερα: 

Αφού λάβαμε υπόψη: 

α) Τη γεωμορφολογία του εδάφους για την οποία ανα¬ 
λυτικά αναφέρεται ότι: 

1) Η μορφολογία της ακτής συνίσταται από βραχώδη 
πρανή με απότομες κλίσεις και ύψη στέψης που κυμαί¬ 
νονται από 1 έως 10 μέτρα. 

2) Της ακτής συνέχονται εκτάσεις λοφώδεις. Με έδα¬ 
φος ημιβραχώδες. Εκτός σχεδίου. Αδόμητες. Χέρσες 

3) Το φυσικό όριο βλάστησης συνίσταται από θαμνώδη 
φυσική βλάστηση και δενδρώδη φυσική βλάστηση. 

β) Το γεγονός ότι στη περιοχή δεν εντοπίστηκαν πα¬ 
ράκτιοι φυσικοί πόροι. 

γ) Τα πορίσματα από την εκτίμηση των μετεωρολο¬ 
γικών στοιχείων της περιοχής, ήτοι το γεγονός ότι η 
περιοχή δεν προσβάλλεται από ισχυρούς ανέμους, γιατί 
είναι προστατευμένη λόγω του ότι βρίσκεται σε περίκλει¬ 
στη θάλασσα (Παγασητικός κόλπος), 

δ) Τη μορφολογία του πυθμένα ο οποίος συνίσταται από 
μεγάλα βάθη κοντά στην ακτή. 


ε) Τον τομέα ανάπτυξης κυματισμού σε σχέση με το 
μέτωπο της ακτής ότι δηλαδή πρόκειται για ακτή με μικρό 
ανάπτυγμα πελάγους. 

στ) Την μη ύπαρξη τεχνικών έργων στη περιοχή, 
ζ) Την μη ύπαρξη εγκεκριμένων χωροταξικών κα¬ 
τευθύνσεων και χρήσεων γης που επηρεάζουν την 
παράκτια ζώνη. 

η) Την μη ύπαρξη καταγεγραμμένων δημόσιων κτημά¬ 
των κάθε κατηγορίας που βρίσκονται σε άμεση γειτνίαση 
με την παράκτια ζώνη, 
θ) Ότι δεν υφίσταται Κτηματολόγιο, 
ι) Την μη ύπαρξη ευπαθών οικοσυστημάτων και προστα- 
τευόμενων περιοχών, αποφασίζουμε: 

Καθορίζουμε στο παραπάνω τοπογραφικό διάγραμμα: 
1.Την οριογραμμή του αιγιαλού με κόκκινη συνεχή πο¬ 
λυγωνική γραμμή 15,16,17,18,... έως και 33, της οποίας 
οι κορυφές εξασφαλίζονται με συντεταγμένες του 
κρατικού τριγωνομετρικού δικτύου. 

2 Την οριογραμμή της παραλίας για την εξυπηρέτηση 
των σκοπών του άρθρου 1 § 2 του Ν. 2971/2001 με κίτρινη 
συνεχή πολυγωνική γραμμή 15,16’, 17,18’,... έως και 33’, 
της οποίας οι πλευρές είναι παράλληλες της γραμμής 
αιγιαλού σε απόσταση σταθερή 15,00 μ. 

3. Αποφαινόμαστε ότι δεν υπάρχει παλαιός αιγιαλός. 

Η Επιτροπή 

Ο Πρόεδρος Τα μέλη 

ΔΗΜΗΤΡΙΟΣ ΕΥΘΥΜΙΟΥ ΔΗΜΗΤΡΙΟΣ ΚΡΥΟΝΕΡΙΤΗΣ 
ΒΑΣΙΛΙΚΗ ΧΑΤΖΗΠΛΗ 


ΚΛΕΟΠΑΤΡΑ ΠΑΙΔΟΠΟΥΛΟΥ 

